FIAS

FIAS – Fjellregionens Interkommunale Avfallsselskap, er et interkommunalt avfallsselskap eid av 8 Innlandskommuner i Nord-Østerdalen, samt to kommuner i Trøndelag.

Selskapet ble dannet i 1996 ved at kommunene Alvdal, Tynset, Tolga, Os og Røros, som i 1986 hadde dannet Torpet Avfallsselskap fikk med seg Stor-Elvdal, Engerdal, Rendalen, Folldal og Holtålen i det nye felles selskapet. Fra 1. januar 2000 mistet Torpet Avfallsplass sin utslippskonsesjon og Eid omlastingsstasjon på Tolga ble bygd slik at avfall kunne sorteres og restavfall ble pakket og sendt ut av regionen til energigjenvinning.

Selskapet har en eller flere gjenvinningsstasjoner i alle kommunene, mens administrasjonen ligger i Tolga Næringshage.

Eksterne lenker
 Selskapets nettsider

Kategori:Næringsliv i Innlandet
Kategori:Næringsliv i Trøndelag
Kategori:Næringsliv i Tolga
Kategori:Etableringer i 1996